laion/Wikipedia-Exotic huggingface dataset:
ফিশ মিউজিয়াম এন্ড বায়োডাইভার্সিটি সেন্টার

ফিশ মিউজিয়াম এন্ড বায়োডাইভার্সিটি সেন্টার (অর্থ: মৎস জাদুঘর ও জীববৈচিত্র্য কেন্দ্র) বাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের আওতাধীন একটি যাদুঘর। স্টারলিং বিশ্ববিদ্যালয়ের সাথে অংশগ্রহণের মাধ্যমে এই যাদুঘরটি সহনশীল প্রজাতির মাছ চাষের লক্ষ্যে কাজ করে যাচ্ছে। বাংলাদেশের ২৬৫ প্রজাতির মাছের মধ্যে ২৩০ প্রজাতিকে এক স্থানে এক সাথে দেখার সুযোগ এখানে রয়েছে। এটি জনসাধারনের জন্য উন্মুক্ত। সহজেই মাছের সঙ্গে পরিচিত হতে পারা, বিলুপ্ত এবং বিলুপ্তপ্রায় সব স্বাদু পানির ও সামুদ্রিক মাছ এবং জলজ প্রাণী সংরক্ষণের মাধ্যমে ভবিষ্যত গবেষণা কার্যক্রম এগিয়ে নেয়ার উদ্দেশ্যে এ জাদুঘরটি প্রতিষ্ঠা করা হয়েছে। ২০১০ সাল থেকে এটিকে সবার জন্য উন্মুক্ত করে দেয়া হয়েছে। এটি প্রতিষ্ঠায় বিশ্ববিদ্যালয়টির অধ্যাপক ড. মোস্তফা আলী রেজার অবদান লক্ষণীয়। তিনি ২০০০ সাল হতে নমুনা সংগ্রহের কাজে যুক্ত আছেন। মোট ৫টি কক্ষ নিয়ে সাজানো এ জাদুঘরটির প্রথম কক্ষটির শিরোনাম ফ্রেশওয়াটার ডলফিন এন্ড ফিশ (মিঠাপানির ডলফিন ও মাছ), দ্বিতীয়টির এনসিয়েন্ট এন্ড মিডিয়া, তৃতীয়টির সিলোরিফরমিস বা বিড়াল জাতীয় মাছ, চতুর্থটির সিপ্রিনিফরমিস বা কার্প জাতীয় মাছ এবং পঞ্চমটির শিরোনাম পার্সিফরমিস বা কই জাতের মাছ। এছাড়াও জাদুঘরের করিডরে আছে আবহমানকাল ধরে এ দেশের জেলেদের ব্যবহার্য বিভিন্ন ধরনের মাছ ধরার উপকরণ আর দেশের মৎস্য ঐতিহ্যের ইতিহাস ও নিদর্শন। মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ব বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে। http://www.kalerkantho.com/home/printnews/102573/2014-07-02 "Stirling University sets up Bangladesh fish museum"। বিবিসি নিউজ। ২০ জানুয়ারি ২০১১। সংগ্রহের তারিখ ১২ জানুয়ারি ২০১২।  http://www.risingbd.com/national-news/4647 মৎস্য জাদুঘর: ফিশ মিউজিয়াম এন্ড বায়োডাইভার্সিটি সেন্টার (এফএমবিসি), bdfish.org স্টারলিং বিশ্ববিদ্যালয়: "Institute of Aquaculture: teaching the poorest people in Bangladesh" ওয়েব্যাক মেশিনে আর্কাইভকৃত ২০ ডিসেম্বর ২০১৬ তারিখে, ১৭ জানুয়ারি ২০১১। সংগৃহীত ১৯ ডিসেম্বর ২০১৬
মুক্তিযুদ্ধে একুশে পদক

মুক্তিযুদ্ধে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি ১৯৭১ সালের মুক্তিযুদ্ধের সাথে জড়িতদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ২০১৩ সালে তৎকালীন সমাজকল্যাণ মন্ত্রী এনামুল হক মোস্তফা শহীদকে প্রথমবারের মতো “মুক্তিযুদ্ধে একুশে পদক” প্রদান করা হয়। একুশে পদক; মুক্তিযুদ্ধে একুশে পদক বিজয়ীদের তালিকা। "একুশে পদক পাচ্ছেন তোয়াব খান, মফিদুল হকসহ ১৬ জন"। দৈনিক জনকণ্ঠ। ১০ ফেব্রুয়ারি ২০১৬। সংগ্রহের তারিখ ২১ সেপ্টেম্বর ২০১৭।  "১৬ কৃতী ব্যক্তি পাচ্ছেন একুশে পদক"। দৈনিক ইত্তেফাক। ১১ ফেব্রুয়ারি ২০১৬। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৬।  "একুশে পদকের মনোনয়ন আহ্বান"। দৈনিক ইত্তেফাক। ১৩ জুলাই ২০১৭। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৭।  "একুশে পদক প্রদানের সার্বিক প্রক্রিয়া"। তথ্য ও যোগাযোগ প্রযুক্তি বিভাগ, গণপ্রজাতন্ত্রী বাংলাদেশ সরকার। ৪ জুন ২০১৭। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২১ সেপ্টেম্বর ২০১৭।  "একুশে পদক ঘোষণা"। দৈনিক প্রথম আলো। ৭ ফেব্রুয়ারি ২০১৩। ২০১৮-০৭-২০ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৭।
শিয়া মুসলমানদের তালিকা

এই শিয়া মুসলমানদের তালিকা শুধুমাত্র উল্লেখযোগ্য শিয়া মুসলমানদের। আল ফারাবি আহমেদ ইবনে ইউসুফ আল মাসুদি আলী ইবনে রিদওয়ান ইবনে নাদিম নাসির আল দীন তুসী খলিল ইবনে আহমেদ ইবনে রুমি মীর আনিস মীর তকি মীর মির্জা গালিব হাফিজ আলী সালমান আবিদ হুসাইন আকবর খান আমির কবির ইয়াহিয়া খান নূরী আল মালিকি বিসমিল্লাহ খান মীর আনিস মুহাম্মাদ মুসা মুহাম্মদ আলী জিন্নাহ সৈয়দ আহমেদ সৈয়দ নুরুল হাসান সৈয়দ মাহমুদ খান সেলিম আলী সুন্নি মুসলমানদের তালিকা মুসলমানদের তালিকা
মোহাম্মদ ফেরদাউস খান

মোহাম্মদ ফেরদাউস খান (২০ ডিসেম্বর ১৯১৯ - ৩০ মার্চ ২০১৬) ছিলেন একজন শিক্ষাবিদ, লেখক ও প্রশাসক। তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের চেয়ারম্যানের দ্বায়িত্ব পালন করেছেন। তার রচিত গ্রন্থের সংখ্যা ৫০টি। তিনি পশ্চিমবঙ্গ আইন পরিষদের সাবেক সদস্য মোহাম্মদ আমানত খানের জ্যেষ্ঠ পুত্র। শিক্ষা ও গবেষণায় অবদানের জন্য তিনি ১৯৮০ সালে একুশে পদকে ভূষিত হন। খান ১৯১৯ সালের ২০ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার পাঠানটুলী গ্রামের সম্ভ্রান্ত খান পরিবারে জন্মগ্রহণ করেন। তার পিতা মোহাম্মদ আমানত খান ছিলেন তৎকালীন পশ্চিমবঙ্গ আইন পরিষদের সদস্য এবং চট্টগ্রাম বন্দর ট্রাস্টের প্রথম মুসলমান চেয়ারম্যান। তিনি তার পরিবারের জ্যেষ্ঠ সন্তান। ১৯৩৭ সালে তিনি স্টার মার্কসহ প্রথম বিভাগে মেট্রিকুলেশন পাস করেন। তিনি চট্টগ্রাম কলেজ থেকে প্রথম বিভাগে আইএসসি পাস করেন। পরবর্তীতে তিনি কলকাতা প্রেসিডেন্সি কলেজে ভর্তি হন এবং সেখান থেকে ১৯৪১ সালে বিএসসি সম্মান ডিগ্রি লাভ করেন। পরে তিনি ১৯৪৩ সালে ঢাকা বিশ্ববিদ্যালয় থেকে পদার্থ বিজ্ঞান বিষয়ে প্রথম শ্রেণিসহ এমএসসি ডিগ্রি লাভ করেন। সে সময় তাঁর সরাসরি শিক্ষক ছিলেন উপমহাদেশের প্রখ্যাত পদার্থবিজ্ঞানী প্রফেসর সত্যেন্দ্রনাথ বসু। ১৯৪৫ সালে তিনি বিএড পরীক্ষায় প্রথম শ্রেণিতে প্রথম হন। পরে তিনি উচ্চ শিক্ষার জন্য ইংল্যান্ড যান এবং লন্ডন ইনস্টিটিউট থেকে এমএ ইন এডুকেশন ডিগ্রি লাভ করেন। ১৯৪৪ সালে ঢাকা টিচার্স ট্রেনিং কলেজে বিজ্ঞানের শিক্ষক পদে যোগদানের মাধ্যমে ফেরদাউস খানের কর্মজীবন শুরু হয়। পরবর্তীতে তিনি চট্টগ্রাম কলেজেও শিক্ষকতা করেন। ১৯৬৫ সালের অক্টোবর থেকে ১৯৭২ সালের মার্চ পর্যন্ত তিনি ডিরেক্টর অব পাবলিক ইনস্ট্রাকশন (ডিপিআই) হিসেবে দ্বায়িত্ব পালন করেন। ১৯৮১ সালে ডিপিআই ঢাকা মাধ্যমিক ও উচ্চ মাধ্যমিক শিক্ষা বোর্ডে উন্নত করা হলে তিনি এর চেয়ারম্যান হিসেবে দ্বায়িত্ব পালন করেন। এছাড়া কর্মজীবনে তিনি বাংলাদেশ সরকারের অতিরিক্ত সচিব এবং স্বাধীনতা উত্তর বাংলাদেশের শিক্ষা কমিশন কুদরত-ই-খুদা শিক্ষা কমিশনের সদস্য হিসেবে দায়িত্ব পালন করেন। খানের স্ত্রী খাতেমুন আরা বেগম একজন বিদুষী মহিলা। তাদের ৫ পুত্র ও ৪ কন্যা। সকলেই উচ্চ শিক্ষায় শিক্ষিত। ফেরদাউস খান ২০১৬ সালের ৩০ মার্চ ঢাকার ইবনে সিনা হাসপাতালে বার্ধক্যজনিত কারণে মৃত্যুবরণ করেন। শিক্ষা ও গবেষণায় অবদানের জন্য একুশে পদক, ১৯৮০ বাংলা একাডেমী ফেলোশিপ খান, এস এম শোয়েব (২৩ ডিসেম্বর ২০১৬)। "স্মরণ : মোহাম্মদ ফেরদাউস খান"। দৈনিক নয়া দিগন্ত। সংগ্রহের তারিখ ২২ সেপ্টেম্বর ২০১৭।  "Ex-DPI Ferdous passes away"। দ্য নিউ নেশন। ৫ এপ্রিল ২০১৬। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৭।  "Ex-DPI Ferdous Khan passes away"। ডেইলি সান। মার্চ ৩১, ২০১৬। সংগ্রহের তারিখ ২২ সেপ্টেম্বর ২০১৭।  "একুশে পদকপ্রাপ্ত সূধীবৃন্দ"। সংস্কৃতি বিষয়ক মন্ত্রণালয় (বাংলাদেশ)। সংগ্রহের তারিখ ২২ সেপ্টেম্বর ২০১৭।  "বাংলা একাডেমি সম্মানসূচক ফেলোশিপপ্রাপ্ত বিশিষ্টজনের তালিকা"। বাংলা একাডেমি। ১ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৭।
তাজ ওয়েস্ট এন্ড বেঙ্গালুরু

তাজ ওয়েস্ট এন্ড হলো ভারতের বেঙ্গালুরু মহানগরীতে অবস্থিত মনোমুগ্ধকর একটি হোটেল৷ এটি বেঙ্গালুরুর এক ঐতিহ্যবাহী হোটেল। তাজ ওয়েস্ট এন্ড, তাজ হোটেল গোষ্ঠীর অংশী এবং এটি ব্যবসায় হোটেল বিভাগের অধীনে শ্রেণিবদ্ধ। ১৩৩ বছর পুরনো এই হোটেলটিকে বেঙ্গালুরুর প্রাচীনতম হোটেল বলে মনে করা হয়। তাজ ওয়েস্ট এন্ড ১৮৮৭ সনে ব্রন্সন নামের এক ইংরেজ ভদ্রমহিলা ১০টি শয্যা নিয়ে একটি ছোট্ট বোর্ডিং আবাস চালু করেন এবং এটিই হয়ে দাঁড়ায় বেঙ্গালুরু শহরের সর্বপ্রথম হোটেল। হোটেলের জনপ্রিয়তা বাড়তে থাকলে, এটি আরো বড়োকরে রূপান্তরিত হয়। ১৯১২ সালে প্রতিষ্ঠানটির মালিকানা বদলে যায় এবং সেইসময় অনুসারে একটি মোটা অঙ্কের টাকা (৪০০০ টাকা) এর বিনিময় স্পেনসার্স এটিকে কিনে ফেলে। বহুদশক পর ১৯৮৪ সালে হোটেলটি আবার হাত বদলায় এবং এবারে বর্তমান মালিক অর্থাৎ তাজ গোষ্ঠী হোটেলটিকে কেনে। "125 years old, still retains grandeur of the past"। Deccan Herald। Bengaluru। ১১ আগস্ট ২০১১। সংগ্রহের তারিখ ৩ ডিসে ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "A walk that takes you through 125 years of history"। The Hindu। Bengaluru। ৯ আগস্ট ২০১২। সংগ্রহের তারিখ ৮ অক্টো ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বৃন্দাবনচন্দ্র মন্দির

বৃন্দাবনচন্দ্রের মন্দির মুর্শিদাবাদ জেলার কান্দী থানার গোবরহাটির গ্রামের প্রায় মাঝখানে অবস্থিত। এটি একটি বিখ্যাত মন্দির। মন্দিরটি "পঞ্চরত্ন" মন্দির - স্থাপত্যশিল্পের একটি উৎকৃষ্ট নিদর্শন। মন্দিরটি বর্গাকার যার দৈর্ঘ্য ও প্রস্থ ৮ মিটার ও উচ্চতা ১২ মিটার। চূড়াগুলি বহু কার্নিশযুক্ত দেউল রীতিতে তৈরি। অলিন্দের ছাদ ভল্টের ওপর এবং গর্ভগৃহের ছাদ ইসলামি স্থাপত্যরীতি অনুসারে পাশ খিলান ও লহরার বিন্যাসে নির্মিত ও গম্বুজের ওপর স্থাপিত। মন্দিরটির সম্মুখে অর্থাৎ পশ্চিম দিকে তিনটি খিলান সমন্বিত তিনটি প্রবেশ দ্বার, খিলানের ওপরে দেওয়ালে পোড়ামাটির ফুল ও লতাপাতার অলংকরণ যা বাংলার প্রাচীন টেরাকোটার নিদর্শন।[তথ্যসূত্র প্রয়োজন] বৃন্দাবনচন্দ্র মন্দিরে যে বিগ্রহটি আছে সেটি কষ্টি পাথরের মদনমোহন বিগ্রহ। মন্দিরের প্রধান প্রবেশদ্বারের ওপর একটি প্রতিষ্ঠালিপি এবং একটি সংস্কারলিপি গ্রথিত আছে। প্রতিষ্ঠালিপি অনুযায়ী মন্দিরটি গোবরহাটির তৎকালীন বিশিষ্ট ধনী ব্রজমোহন দাসের দ্বারা ১৭৭২ খ্রিস্টাব্দে নির্মিত।[তথ্যসূত্র প্রয়োজন] তিনি নাকি মুর্শিদাবাদের নবাব দরবারে পদস্হ কর্মচারী ছিলেন। ১৮৯৭ খ্রিষ্টাব্দের প্রলয়ঙ্কর ভূমিকম্পে মন্দিরের সামনের দেওয়ালে ওপর থেকে নীচ পর্যন্ত দীর্ঘ ফাটল ধরে, মন্দিরের সংস্কারের সময় সেটি মেরামত করা হলেও বর্তমানে আবার ফাটল দেখা গেছে। "মন্দিরে ফুটে উঠছে প্রাচীন চিত্র"। আনন্দবাজার অনলাইন।  দীননাথ মণ্ডল। পর্যটনে মুর্শিদাবাদ। কলকাতা: অণিমা প্রকাশনী।  পর্যটনে মুর্শিদাবাদ : দীননাথ মণ্ডল, অণিমা প্রকাশনী, কলকাতা। মুর্শিদাবাদ যুগে যুগে : বিজয় কুমার বন্দ্যোপাধ্যায়। উইকিমিডিয়া কমন্সে বৃন্দাবনচন্দ্র মন্দির সংক্রান্ত মিডিয়া রয়েছে। প্রবেশদ্বার:  হিন্দুধর্ম ভারত পশ্চিমবঙ্গ
লিলি রেইনহার্ট

লিলি পওলিন রেইনহার্ট (জন্ম ১৩ সেপ্টেম্বর, ১৯৯৬) একজন মার্কিন অভিনেত্রী। তিনি মার্কিন চ্যানেল দ্য সিইউতে প্রচারিত টেলিভিশন ধারাবাহিক রিভারডেল এ বেটি কুপার চরিত্রে অভিনয় করার জন্য সবার কাছে পরিচিত। রেইনহার্টের মার্কিন যুক্তরাষ্ট্রের ওহাইও রাজ্যের ক্লিভল্যান্ড শহরে জন্মগ্রহণ করেন এবং বেড়ে ওঠেন। মাত্র ১২ বছর বয়স থেকেই তিনি কমিউনিটি থিয়েটারে অভিনয় করে। রেইনহার্ট মার্কিন রোমাঞ্চকর ধারাবাহিক ল অ্যান্ড অর্ডার: স্পেশাল ভিক্টিম ইউনিট অতিথি ভূমিকায় অভিনয় করেন এবং তাকে দ্য গুড নেইবার, মিস স্টিভেন্স, ফরেবারস এন্ড, গিবসনবুর্গ, দ্য কিংস অব সামার, নট ওয়েভিং বাট ড্রাউনিং, এবং লিলিথ নামক চলচ্চিত্র গুলোতে অভিনয় করতে দেখা যায়। ২০১৬ সালের ৯ই ফেব্রুয়ারি, রেইনহার্ট মার্কিন টিভি চ্যানেল দ্য সিডব্রিউতে প্রচারিত কিশোর ধারাবাহিক রিভারডেল এ "মিষ্টি, অধ্যয়নশীল, পছন্দে আগ্রহী এবং উপকারী যার উপর তার দীর্ঘকালীন মনোযোগ রয়েছে, তার দীর্ঘসময়ের ভাল বন্ধু আর্চির সাথে বেটি কুপার চরিত্রে অভিনয় করেন এর পূর্বে রেইনহার্ট, মার্কিন টেলিভিশন চ্যানেল ফক্স এর হাস্যরস ধারাবাহিক সার্ভাইবিং জ্যাক এ ও কাজ করেছেন। ২০১৭ সালের ১০ই ফেব্রুয়ারিতে ঘোষণা করা হয় ফরাসি অভিনেত্রী মেলানী লওরেন্ট এর পরিচালনায় আসন্ন চলচ্চিত্র গালভেস্টন এ অভিনয় করবেন, তার সাথে চলচ্চিত্রটিতে আরও অভিনয় করবেন মার্কিন অভিনেত্রী ইলি ফ্যানিং এবং জনপ্রিয় মার্কিন অভিনেতা বেন ফোস্টার। Schildhause, Chloe (আগস্ট ২৩, ২০১৬)। "Camila Mendes and Lili Reinhart Talk 'Riverdale' In NYLON's September 2016 Issue"। Nylon। সংগ্রহের তারিখ ফেব্রুয়ারি ১৯, ২০১৭।  Kupfer, Lindsey (জানুয়ারি ২৬, ২০১৭)। "Who Plays Betty & Veronica On 'Riverdale'? Camila Mendes & Lili Reinhart Will Be Your New Favorite Duo"। Bustle। সংগ্রহের তারিখ ফেব্রুয়ারি ১৯, ২০১৭।  Andreeva, Nellie (ফেব্রুয়ারি ৯, ২০১৬)। "'Riverdale' Archie Comics CW Pilot Casts Its Betty Cooper & Jughead Jones"। Deadline.com। সংগ্রহের তারিখ ফেব্রুয়ারি ৯, ২০১৬।  Sneider, Jeff (জুন ৪, ২০১৪)। "'Surviving Jack' Actress Lili Reinhart Joins Amazon Pilot 'Cocked' (Exclusive)"। TheWrap। সংগ্রহের তারিখ ফেব্রুয়ারি ১৭, ২০১৭।  Patten, Dominic (ফেব্রুয়ারি ১০, ২০১৭)। "'Riverdale's Lili Reinhart Joins 'Galveston' Movie With Elle Fanning"। Deadline.com। সংগ্রহের তারিখ ফেব্রুয়ারি ১৯, ২০১৭।  "VISIONFEST announces 2013 Independent Vision Award nominees"। Domani Vision Film Society। জুন ২৭, ২০১৩। ৮ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৯, ২০১৭।  Hatchett, Keisha (জুলাই ১২, ২০১৭)। "Teen Choice Awards Reveals Full List of Nominees"। TV Guide। সংগ্রহের তারিখ জুলাই ১২, ২০১৭।  ইন্টারনেট মুভি ডেটাবেজে লিলি রেইনহার্ট (ইংরেজি) টুইটারে লিলি রেইনহার্ট
সৈয়দ আব্দুল্লাহ বুখারী

সৈয়দ আবদুল্লাহ বুখারী (Sayyid ʿAbdu l-Lāh Buxārī; ১৯২২-২০০৯) হলেন দিল্লী জামে মসজিদের ১২তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর এবং বর্তমান শাহী ইমাম সৈয়দ আহমেদ বুখারীর পিতা। তিনি ভারতের রাজস্থানে জন্মগ্রহণ করেন। তার পূর্ব পুরুষ উজবেকিস্তান থেকে ভারতে এসেছিলেন। তিনি ১৯৪৬ সালে দিল্লী জামে মসজিদের ডেপুটি শাহী ইমাম বা নায়েব-এ-ইমাম নিযুক্ত হন। তার পিতা মাওলানা সৈয়দ হামিদ বুখারী ছিলেন দিল্লী জামে মসজিদের ১১তম শাহী ইমাম। পিতার পর ১৯৭৩ সালের ৮ জুলাই তিনি ১২ তম শাহী ইমাম নিযুক্ত হন। ভারতের তৎকালীন  প্রধানমন্ত্রী মোরারজি দেসাই সৈয়দ আব্দুল্লাহ বুখারীকে ভারতের ভাইস প্রেসিডেন্ট হওয়ার জন্য প্রস্তাব দেন। তিনি অন্যায়ের বিরুদ্ধে সর্বদা সোচ্চার ছিলেন। মুসলিমদের বিরুদ্ধে যেকোন অত্যাচারের প্রতিবাদ করতেন। সৈয়দ আবদুল্লাহ বুখারী কে ২০০৯ সালের ৯ জুন শ্বাস-প্রশ্বাসে জটিলতার জন্য হাসপাতালে ভর্তি করানো হয়। তার হৃৎপিণ্ড ও কিডনীতেও সমস্যা ছিলো। এরপর ১ মাস পর হৃদক্রিয়া বন্ধ হয়ে তিনি মারা যান। সেদিনই তাকে তাদের পারিবারিক কবরস্থানে দাফন করা হয়। তার ৪ পুত্র ও ২ কন্যা ছিলো। তার পুত্র সৈয়দ আহমেদ বুখারী পরবর্তীতে শাহী ইমাম নিযুক্ত হন।  ভারতীয় পত্রিকা "দ্যা হিন্দু" তে বলা হয়, "দেশভাগের সময় তিনি নিজের জীবন বিপন্ন করে মুসলিমদের দাঙ্গা থেকে রক্ষা করার চেষ্টা করেছেন। তাদের খাদ্য ও আবাস দিয়েছেন। তিনি মুসলিমদের উৎসাহ দিতেন তারা যেন পাকিস্তানে না গিয়ে ভারতেই থেকে যায়।" Profile and obituary of Syed Abdullah Bukhari The Hindu newspaper Ex-Shahi Imam of Delhi Jama Masjid dies at 87 on Dawn newspaper "The Rediff Interview/Shahi Imam Syed Ahmed Bukhari"। rediff.com website।
জিয়াউল রোশান

জিয়াউল রোশান একজন বাংলাদেশী চলচ্চিত্র অভিনেতা ও মডেল যিনি বাংলাদেশী এবং ভারতীয় বাংলা ছায়াছবিতে অভিনয় করেন। ২০১৬ সালের রক্ত চলচ্চিত্রের মাধ্যমে চিত্রজগতে অভিষেক হয়। জিয়াউলের ডাক নাম রিক্ত। রোশান মডেলিং এর মাধ্যমে কর্মজীবন শুরু করেন। ২০১৬ সালে রক্ত চলচ্চিত্রে অভিনয়ের মাধ্যমে চলচ্চিত্রজীবন শুরু করেন। রক্তে তার বিপরীতে অভিনয় করেন পরীমনি। চলচ্চিত্রটি ২০১৬ সালের ঈদুল আযহায় বাংলাদেশ এবং ভারতে মুক্তি পায়। বাংলাদেশ ভারত যৌথ প্রযোজনায় নির্মিত ধ্যাততেরিকি তার দ্বিতীয় চলচ্চিত্র। শামিম আহমেদ রনি পরিচালিত ছবিটিতে আরো আছেন ফারিন খান, আরিফিন শুভ এবং নুসরাত ফারিয়া মাজহার। ২০১৭ সালে মুক্তি পায় তার অভিনীত ভারতীয় বাংলা চলচ্চিত্র ককপিট। অভিনেতা দেব প্রযোজিত এই ছবিতে তিনি দেবের সাথে পার্শ্ব ভূমিকায় অভিনয় করেন। বর্তমানে তিনি পরিচালক জুটি ইস্পাহানী-আরিফ জাহানের সুন্দরীতমা চলচ্চিত্রে কাজ করছেন। প্রতিবেদক, বিনোদন (২০২৩-০৫-০৬)। "আড়াই বছর পর বিয়ের খবর প্রকাশ্যে আনলেন নায়ক রোশান"। Prothomalo। সংগ্রহের তারিখ ২০২৩-০৫-২৫।  "'রক্ত' গরম পরীমনির!"। বাংলানিউজটুয়েন্টিফোর.কম।  "কে এই বার্বিডল"। ভোরের কাগজ। ১৪ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৩ সেপ্টেম্বর ২০১৭।  "নতুন নায়ক রোশান"। দৈনিক প্রথম আলো। ১ মে ২০১৬। সংগ্রহের তারিখ ২৩ সেপ্টেম্বর ২০১৭।  "আবার রোশান"। দৈনিক প্রথম আলো। ২১ জানুয়ারি ২০১৭। সংগ্রহের তারিখ ২৩ সেপ্টেম্বর ২০১৭।  "কলকাতার ছবি ককপিটে দেবের সঙ্গে রোশান"। দৈনিক কালের কণ্ঠ। ১৫ জুন ২০১৭। সংগ্রহের তারিখ ২৩ সেপ্টেম্বর ২০১৭।  "'সুন্দরীতমা'য় চুক্তিবদ্ধ রোশান"। দৈনিক প্রথম আলো। ২৩ জানুয়ারি ২০১৯। সংগ্রহের তারিখ ২৬ মার্চ ২০১৯।  "I want to be a serious actor:Ziaul Roshan"। নিউ এজ (ইংরেজি ভাষায়)। সংগ্রহের তারিখ ২৩ জুন ২০১৬।  "ঘুরে দাঁড়ানোর বছর ২০২০!"। চ্যানেল আই অনলাইন। ২০২০-০১-০১। সংগ্রহের তারিখ ২০২০-০১-০২।  "সাইফ চন্দনের 'ওস্তাদ' রোশান"। NTV Online। ২০১৯-১১-২৬। সংগ্রহের তারিখ ২০১৯-১২-০১।  পূজা চেরি, মানবজমিন কর্ম=দৈনিক মানবজমিন। "ঈদে মুক্তি পেল ৮ সিনেমা"।  "২ ঘণ্টা সিনেমা দেখে এন্ড ক্লাইম্যাক্স বলতে পারলেই মিলবে ২০ হাজার টাকা"। চ্যানেল টোয়েন্টিফোর।  বাংলা চলচ্চিত্র প্রবেশদ্বার উইকিমিডিয়া কমন্সে জিয়াউল রোশান সংক্রান্ত মিডিয়া রয়েছে। ইন্টারনেট মুভি ডেটাবেজে জিয়াউল রোশান (ইংরেজি) বাংলা মুভি ডেটাবেজে জিয়াউল রোশান
আহাদ আলী সরকার

আহাদ আলী সরকার বাংলাদেশ আওয়ামী লীগের রাজনীতিবিদ এবং সাবেক যুব ও ক্রীড়া প্রতিমন্ত্রী এবং ক্রীড়াবিদ। তিনি নাটোর জেলা আওয়ামী লীগের সহ-সভাপতি ও নাটোর-২ (সদর-নলডাঙ্গা) আসনের সাবেক সাংসদ। আহাদ আলী সরকার ৩ জানুয়ারি ১৯৫২ সালে নাটোর জেলায় জন্মগ্রহণ করেন। আহাদ আলী সরকার ১৯৭৬ ও ১৯৮১ সালে পরপর দুইমেয়াদে তেবাড়িয়া ইউনিয়ন পরিষদের নির্বাচিত চেয়ারম্যান হিসেবে দায়িত্ব পালন করেন। ১৯৮৫ ও ১৯৯০ সালে দুইমেয়াদে নাটোর সদর উপজেলা পরিষদে নির্বাচিত চেয়ারম্যান হিসেবে দায়িত্ব পালন করেন। ২০০৮ সালের নবম জাতীয় সংসদ নির্বাচনে তিনি নাটোর-২ (সদর-নলডাঙ্গা) আসন থেকে নৌকা প্রতীকে সংসদ সদস্য নির্বাচিত হন। নবম জাতীয় সংসদে তিনি যুব ও ক্রীড়া প্রতিমন্ত্রীর দায়িত্ব পালন করেন। নবম জাতীয় সংসদ সদস্যদের তালিকা "Awami League in full election mood"। archive.dhakatribune.com। Dhaka Tribune। ২৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৬।  "Attack on former state minister Ahad Ali Sarker's home in Natore"। bdnews24.com। সংগ্রহের তারিখ ২৫ সেপ্টেম্বর ২০১৬।  "Md. Ahad Ali Sarker"। parliament.gov.bd।  Dhakatimes24.com। "নাটোরের দাপুটে নেতা আহাদ আলী এখন কোণঠাসা"। Dhakatimes News। সংগ্রহের তারিখ ২০২০-০১-০৫।  "আহাদ আলী সরকার"। প্রথম আলো। সংগ্রহের তারিখ ২০২০-০১-০৫।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০১-০৫।  "ছেঁড়া পাঞ্জাবির আহাদ আলী সরকার এখন নেতা-কর্মী শূন্য | বাংলাদেশ প্রতিদিন"। Bangladesh Pratidin (ইংরেজি ভাষায়)। সংগ্রহের তারিখ ২০২০-০১-০৫।  নবম জাতীয় সংসদ সদস্যদের তালিকা (২০০৮) আর্কাইভইজে আর্কাইভকৃত ২০১৬-১১-২৭ তারিখে - জাতীয় সংসদ
বনপাড়া পৌরসভা

বনপাড়া বাংলাদেশ এর পশ্চিম দিকের নাটোর জেলা এর বড়াইগ্রাম উপজেলায় অবস্থিত একটি পৌরসভা (পৌর কর্পোরেশন) এবং পৌর শহর। ১৯২০ সালের শেষের দিকে ভাওয়াল অঞ্চলের ক্যাথলিক খ্রীষ্টান মিশনারীরা বন-জঙ্গল সাফ করে মনুষ্য বসতি স্থাপন করে। প্রচুর পরিমান বন-জঙ্গল থাকার কারণে এর নাম বনপাড়া রাখা হয়। প্রথম দিকে শুধু খ্রীষ্টধর্মাবলম্বীরা এই এলাকায় বাস শুরু করলেও আস্তে আস্তে অন্য ধর্মাবলম্বীরাও এখানে আসতে থাকে। বর্তমানে এখানে সকল ধর্মাবলম্বীদেরই দেখা পাওয়া যায়। ২০০২ সালের ৩১শে ডিসেম্বর বনপাড়াকে পৌরসভা পরিনত করা হয়। বনপাড়া পৌরসভা ১২ টি ওয়ার্ড নিয়ে গঠিত। এ ১২টি ওয়ার্ডে ১২ জন সাধারণ আসনের ওয়ার্ড কাউন্সিলর এবং ৪ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন। এ পৌরসভার প্রশাসনিক কার্যক্রম বড়াইগ্রাম থানার আওতাধীন। এই পৌরসভায় ৩টি উচ্চ মাধ্যমিক বিদ্যালয়, ১টি কারিগরি কলেজ ৪টি সরকারী প্রাথমিক বিদ্যালয়, ৩টি বেসরকারী প্রাথমিক বিদ্যালয়, ৯টি মাদ্রাসা রয়েছে। উচ্চবিদ্যালয় গুলোর মধ্যে সেন্ট যোসেফস্ স্কুল এন্ড কলেজ উল্লেখযোগ্য। এই পৌরসভায় ২৭টি মসজিদ, ৭টি মন্দির এবং ১টি গির্জা আছে। ২০১১ সালের আদমশুমারি অনুযায়ী বনপাড়া পৌরসভার মোট জনসংখ্যা ২২,৮৬৭ জন। এর মধ্যে পুরুষ ১১,৩৭৫ জন এবং মহিলা ১১,৪৯২ জন। মোট ভোটার সংখ্যা ১৩৮৫৩ জন। ২০১১ সালের আদমশুমারি অনুযায়ী বনপাড়া পৌরসভার সাক্ষরতার হার ৭৪%। বনপাড়া বাজার, ১৯৬৫ সাল লুর্দের রাণী মা মারীয়ার গির্জা, বনপাড়া, ১৯৬৫ সাল সাধু যোসেফ উচ্চ বিদ্যালয়, বনপাড়া, ১৯৬৫ সাল কুড়ে ঘর, ১৯৬৬ সাল 1966 সাল ঐতিহ্যবাহী দেয়ালচিত্র, বনপাড়া, ১৯৬৬ সাল "Population Census 2011: Natore Table C-01" (PDF)। Bangladesh Bureau of Statistics। সংগ্রহের তারিখ জুলাই ১১, ২০১৪। [স্থায়ীভাবে অকার্যকর সংযোগ] প্রত্যাবর্তন (স্থানীয় বার্ষিক ম্যাগাজিন), ২০১৮
স্যামুয়েল শিমন

স্যামুয়েল শিমন (জন্মঃ ১৯৫৬, আল হাব্বানিয়াহ, ইরাক) একজন ইরাকি লেখক এবং সাংবাদিক। তিনি ১৯৭৯ সালে ইরাক ছেড়ে চলে আসেন। তার স্বপ্ন ছিলো হলিউডের চলচ্চিত্র পরিচালক হওয়ার। এরপর তিনি বিভিন্ন শহরে বাস করেছেন, যেমনঃ দামেস্ক, আম্মান, বৈরুত, নিকোসিয়া, এডেন, কায়রো, টুনিস ও প্যারিস। সবশেষে লন্ডনে স্থায়ী হন। তিনি তার স্ত্রী মারগারেট ওবাংক এর সাথে সাহিত্য বিষয়ক ম্যাগাজিন বানিপাল শুরু করেন। শিমন ১৯৫৬ সালে ইরাকের আল হাব্বানিয়াহতে জন্মগ্রহণ করেন। স্যামুয়েল শিমন জন্মভূমি ইরাক ছেড়ে বিভিন্ন দেশে গমন করেন। ১৯৮৫ সালে তিনি প্যারিসে স্থায়ী হন। সেখানে তিনি একটি ছোট ছাপাখানা স্থাপন করেন। তিনি সেই ছাপাখানার মাধ্যমে কয়েক খন্ডের কবিতার বই প্রকাশ করেন,যার মধ্যে আরব কবিদের লেখাও ছিলো। ১৯৮৭ সালে নিজের কবিতার বই ওল্ড বয় প্রকাশ করেন। এরপর ১৯৯৬ রেইন অন মাই মাদার'স লেটার নামে একটি কবিতার সংকলন বের করেন। একই বছর তিনি ইংল্যান্ডে চলে যা এবং লন্ডন শহরে স্থায়ী হন। এখন পর্যন্ত তিনি লন্ডনে বসবাস করছেন। লিখা প্রথম উপন্যাসের নাম হলো ইরাকি ফি বারিস ( একজন ইরাকি এখন প্যারিসে), যা ২০০৫ সালে প্রকাশিত হয়। এরপর ১৯৮৭ সালে ওল্ড বয়, ১৯৯৬ সালে রেইন অন মাই মাদার'স লেটার প্রকাশ করেন। স্যামুয়েল শিমনের স্ত্রী মারগারেট ওবাংক নিজেও একজন লেখিকা। এই লেখক দম্পতি মিলে সাহিত্য পত্রিকা প্রকাশ করেন। "En irakier i Paris av Samuel Shimon" (Swedish ভাষায়)। Alhambra förlag। সংগ্রহের তারিখ ১৮ এপ্রিল ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) "Samuel Shimon"। The English Pen Online World Atlas। ৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১১।  "Banipal (UK) Magazine of Modern Arab Literature - Contributors - Samuel Shimon"। সংগ্রহের তারিখ ২০১৮-০১-০৩।  Boyd Tonkin (২৫ মার্চ ২০০৫)। "An Iraqi in Paris by Samuel Shimon"। The Independent। সংগ্রহের তারিখ ১৮ এপ্রিল ২০১১।
বাঁশবাড়িয়া ইউনিয়ন

বাঁশবাড়িয়া ইউনিয়ন নামে বাংলাদেশে মোট ৪টি ইউনিয়ন রয়েছে। যথা: বাঁশবাড়িয়া ইউনিয়ন, দশমিনা; (পটুয়াখালী জেলা) বাঁশবাড়িয়া ইউনিয়ন, মহেশপুর; (ঝিনাইদহ জেলা) বাঁশবাড়িয়া ইউনিয়ন, মুকসুদপুর; (গোপালগঞ্জ জেলা) বাঁশবাড়িয়া ইউনিয়ন, সীতাকুণ্ড; (চট্টগ্রাম জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
পদুয়া ইউনিয়ন

পদুয়া ইউনিয়ন নামে বাংলাদেশে মোট ৩টি ইউনিয়ন রয়েছে। যথা: পদুয়া ইউনিয়ন, দাউদকান্দি; (কুমিল্লা জেলা) পদুয়া ইউনিয়ন, রাঙ্গুনিয়া; (চট্টগ্রাম জেলা) পদুয়া ইউনিয়ন, লোহাগাড়া; (চট্টগ্রাম জেলা) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা

জামিয়া ইসলামিয়া দারুল উলুম খাদেমুল ইসলাম গওহরডাঙ্গা মাদ্রাসা বাংলাদেশের একটি দ্বীনি শিক্ষা প্রতিষ্ঠান। যার প্রতিষ্ঠাতা শামসুল হক ফরিদপুরী। ১৯৩৭ সালে শামসুল হক ফরিদপুরী এ মাদ্রাসাটি প্রতিষ্ঠা করেন। এতে কেবল ছাত্রদের পাঠদান করা হত। পরবর্তীতে ২০০৮ সালে মাদ্রাসার মহিলা শাখা প্রতিষ্ঠা করা হয়। পরবর্তীতে এ মাদ্রাসাকে কেন্দ্র করে বেফাকুল মাদারিসিল কওমিয়া গওহরডাঙ্গা নামক কওমি মাদ্রাসা শিক্ষা বোর্ড গঠিত হয় যা বর্তমানে আল-হাইআতুল উলয়া লিল-জামি‘আতিল কওমিয়া বাংলাদেশের অধীনে রয়েছে। প্রতিষ্ঠানটিতে বেফাকুল মাদারিসিল কওমিয়া গওহরডাঙ্গা, বাংলাদেশ, শিক্ষাবোর্ড  এর অধীনে শিক্ষা কার্যক্রম পরিচালিত হচ্ছে। নূরানী,নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে। দারুল উলুম দেওবন্দ এর অনুকরণে জনগনের সাহায্য প্রতিষ্ঠানটি পরিচালিত হয়। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়। মাদ্রাসাটি মাসিক আল-আশরাফ প্রকাশ করে থাকে। "প্রধানমন্ত্রীকে 'কওমী জননী' ঘোষণাকারী কে এই মুফতি রুহুল আমীন"। Daily Nayadiganta। সংগ্রহের তারিখ ২০২০-০২-০৪।  "গওহরডাঙ্গা মাদরাসার মাহফিল শুরু, শনিবার আখেরি মোনাজাত"। banglanews24.com। সংগ্রহের তারিখ ২০২০-১২-২১।  "ঢাকা ও ঢাকার বাইরের কিছু শীর্ষ কওমি মহিলা মাদ্রাসার নাম ও ঠিকানা"। our Islam (ইংরেজি ভাষায়)। ২০১৭-০৭-০৩। সংগ্রহের তারিখ ২০১৯-০৮-১০।  "গওহরডাঙ্গা মাদ্রাসার ৮০তম মাহফিল"। সমকাল (ইংরেজি ভাষায়)। ২০২১-০৪-০৯ তারিখে মূল থেকে আর্কাইভ করা। সংগ্রহের তারিখ ২০২০-০২-০৪।  "মাদ্রাসা - বাংলাপিডিয়া"। bn.banglapedia.org। সংগ্রহের তারিখ ২০২০-০২-০৪।  "কওমির দাওরায়ে হাদিস মাস্টার্স মর্যাদায়"। কালের কণ্ঠ। ১৪ আগস্ট ২০১৮।  আজাদ, আবুল কালাম (২০১৭-০৪-২০)। "বাংলাদেশে কওমী মাদ্রাসায় কী পড়ানো হয়?" (ইংরেজি ভাষায়)। সংগ্রহের তারিখ ২০১৯-০৮-১০।  "কালের কণ্ঠ"। Kalerkantho। সংগ্রহের তারিখ ২০২০-০২-০৪।  আজমী, নূর মুহাম্মদ (২০০৮)। হাদিসের তত্ত্ব ও ইতিহাস। বাংলাবাজার, ঢাকা: এমদাদিয়া পুস্তকালয়। পৃষ্ঠা ২৯৭।  সাইয়েদ, আহসান (২০০৬)। বাংলাদেশে হাদীছ চর্চা উৎপত্তি ও ক্রমবিকাশ। সেগুনবাগিচা, ঢাকা: অ্যাডর্ন পাবলিকেশন্স। পৃষ্ঠা ১০৪। আইএসবিএন 9842000184।  মাদ্রাসার ওয়েবসাইট[স্থায়ীভাবে অকার্যকর সংযোগ] https://www.gawhardangama.com/ পাটগাতি ইউনিয়নের ওয়েবসাইট ওয়েব্যাক মেশিনে আর্কাইভকৃত ৪ ফেব্রুয়ারি ২০২০ তারিখে